**Scuola Media “Guido Gritti”**

**San Polo di Piave**

Concorso su “Tutela, Valorizzazione e Promozione del patrimonio linguistico e culturale veneto”

Classe 3 B

Ambito 1: la lingua veneta nelle sue espressioni creative nella poesia.

Titolo: Il dialetto nella vita quotidiana

**LIA…**

El canal el core pian,

tra stradee e stradone dea campagna,

le pien de sas

de tutti i coeori, lisi e malgaivi.

E piante dee vide e braza el canal

come na streta de man.

La vita lavia la e longa e contenta.

Ugo el contadin el va sua riva del canal

e tut content

el taia l’erba, el pasa el temp

subiando e cantando.

A vecia Maria, straca,

la lava a roba co pasion e deicateza

come se a fose drio carezar

el viset bel del so nevodet.

Tanti boce i vien de corsa, de scalzi

a un a un i va dentro in tel canal, osando

pal fredo,

sghinz de acqua e sotopoz fin che basta.

A Lia

pase e tranquiità…

Ogni ioza un desiderio:

che ogni on, femena e bocia

i posa esser

beati e contenti.

Chiara , Fatima e Hanaa

**A TORE DE RAI**

Ruderi in tra medo i alberi.

A se alza

aea vista del viandante

 a vecia Tore.

Ruderi sua mutera

che ricorda

a forteza

del mondo Medioeval.

Ruder che fa ricordar

che na volta i boce

in dea a zogar.

Tore vecia,

ti te rincura

in te i to muri

a storia de ieri e de incùo.

Alessandra e Nikola

**EL CASTEL**

Me ricorde ancora,

el dì che

i me a ciamà proprio mi,

poret contadin,

 a portar el me vin

al castel dei siori;

Papadopoi i era stati,

ades Jiol i e deventadi.

Me ricorde ancora,

a me paura

in tant che traversee el pont

sul fos dove nasea l’acqua,

intant che pensee a quel che el giardinier

el voea dir

dee piante che

e braza a tera,

riciapando a moda,

detada da na vecia inglese;

me ricorderò el me stupor

nel traversar el porton.

Che mareveia!

Intant che traversee e stanze grande

vardando i disegni,

i soraporte bei

e i affreschi sui soffiti

e cornise dei quadri de oro e i speci;

e mi, picol e poret contadin,

coi fiaschi de vin soto i braz.

Irene e Kulwinder

**A FIANDA DE SAN POEO**

Dopo diese ani de lavoro

cominzia l’inverno par ti, Fianda.

I to muri grossi

i a ciapà

e ciacoe, e rideste e cantade

dee dovene fiandère.

A ti, Fianda,

i te a consegnà

e fadighe de un lavoro duro.

Vasche de vapori

acqua de bojo

polvara e pochi schei da patir a fame

i te a fat pasar

i to ani pì bei.

Man svelte i sieldea e gaete

e le dividea par quaità.

Man stufe

i desfea a gaeta

e i a fea su sui rocchet.

Fii de seda

fati su sui rocchet,

fii de vita seradi su

 dentro i to muri ….. Fianda Linda e Loris

**E CANTINE**

In tee cantine, bei rasp coeor oro

na volta cioti su i vien schinzadi;

daea brenta ae bot

pasa el vin novo.

Ades el most el fermanta sua brenta

dove el vien fora el so odor.

Sto vin novo

nol fa altro che star sul caretel

a fermentar pian pian

parchè se vol farlo durar.

Co tute e fadighe e i boni profumi,

dentro in tei muri dea cantina

lavà ben e butilie,

in caent de luna e ciel seren

s’imbutilia el vin.

Dopo aver imbutilià e tapà ben

Se ghe mete na eticheta

pa ricordarse l’ano.

Pasà qualche mese

le ora de saiar: tuti in compagnia

i beve in alegria,

e no i se ricorda pì a fadiga.

Elisa e Nicola

**A VENDEMA**

L’istà ormai finia

coi coeori

dea vendema

i zest pieni

de rasp bei

i impinise i cari

pieni de voia de most.

Pie grandi e picui

i schinza fin l’ultimo

garnel, intant

l’aria a ciapa odor.

Co ciacoe, canzon de festa

e sudor

i tira via i rasp de ua

dae vide.

E coa ua

finise anca a stajon.

Andrea e Nicholas

**PIAVE**

Piave,

ti si sacro pa a patria,

dal Peralba

te riva fin sul mar.

Piave,

a guera che la e pasada sui to sas

la a asà tanti morti,

ma ti si stat la gloria par l’Italia.

Piave,

daa guerra te si deventà “el Piave”,

ma par i veci te sarà sempre “la Piave”.

Piave,

i to bei sas bianchi e

 l’acqua fresca, neta e ciara,

che te fa fin voglia de beverla.

Piave,

ti si proprio el posto

dove i grandi e i boce i se trova a zogar.

Flory, Vanessa e Francesca